Sega blawong utawa bluwong ya iku sawiji panganan sega tradhisional kang dimasak kanthi campuran rempah-rempah saéngga wernané owah dadi werna abang. Tembung blawong asalé saka rong tembung, ya iku ""blue" lan "wong"". Tembung "blue" ateges piring kang wernané biru lan "wong" ateges wong manungsa. Liré bluwong duwé teges wong-wong kang mangan nganggo piring biru. Adhakané, sega blawong iki dipangan kanthi rupa-rupa lauk pauk, kaya ayam, tahu, tèmpé bacem, endhog, daging sapi, lan lalapan. Sega blawong dadi panganan khas kulawarga kraton Yogyakarta lan Sultan kabelan sega blawong iki. Panganan sega iki khusus dicawisaké nalika Sultan tingalan dalem.